
         REPUBLIKA HRVATSKA
     TRGOVAČKI SUD U OSIJEKU


REPUBLIKA HRVATSKA
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga REPUBLIKA HRVATSKA Ministarstvo financija, Porezna uprava Područni ured Osijek, OIB: 18683136487, zastupana po Županijskom državnom odvjetništvu u Osijeku za otvaranje stečajnog postupka nad dužnikom AGRO KULTURA d.o.o., Zagreb, Ulica Ivana Cankara 21, MBS: 030115928, OIB: 92691049760, dana 22. siječnja 2018. godine 


r i j e š i o  j e


I. Trgovački sud u Osijeku oglašava se mjesno nenadležnim za postupanje u ovoj pravnoj stvari.

II. Po pravomoćnosti ovog rješenja predmet će se ustupiti Trgovačkom sudu u Zagrebu kao mjesno nadležnom sudu.

Obrazloženje


Dana 2. kolovoza 2017. godine zaprimljen je na ovome sudu zahtjev FINE Regionalni centar Osijek, Podružnica Osijek, L. Jägera 3, OIB: 85821130368, klasa: 110-07/17-01/04 Ur. broj 04-06-17-3957 od 1. kolovoza 2017. godine, za provedbu skraćenog stečajnog postupka nad dužnikom AGRO KULTURA d.o.o., Zagreb, Ulica Ivana Cankara 21, MBS: 030115928, OIB: 92691049760.

Trgovački sud u Osijeku je dana 23. kolovoza 2017. godine objavio oglas na mrežnoj stranici e-Oglasna ploča sudova pod poslovnim brojem 14 St-1353/17-3 od 22. kolovoza 2017. godine sukladno čl. 430. Stečajnog zakona (Narodne novine broj 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim, kod ovog suda dana 8. rujna 2017. godine, vjerovnik REPUBLIKA HRVATSKA Ministarstvo financija, Porezna uprava Područni ured Osijek, OIB: 18683136487, zastupana po Županijskom državnom odvjetništvu u Osijeku, podnijela je prijedlog za otvaranjem stečajnog postupka nad dužnikom AGRO KULTURA d.o.o., Zagreb, Ulica Ivana Cankara 21, MBS: 030115928, OIB: 92691049760, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.  

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. SZ-a sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.
  
	Uvidom u sudski registar utvrđeno je da je stečajni dužnik nad kojim je predloženo otvaranje stečajnog postupka rješenjem Trgovačkog suda u Zagrebu poslovni broj Tt-17/43923-5 od 20. prosinca 2017. promijenio sjedište iz Belog Manastira u Zagreb, Ulica Ivana Cankara 21. 

	Budući da stečajni dužnik u odnosu na kojeg je predloženo otvaranje stečajnog postupka ima sjedište na području Grada Zagreba, za postupanje je isključivo mjesno nadležan Trgovački sud u Zagrebu na čijem se području nalazi sjedište dužnika te je na temelju odredbe čl. 8. SZ-a odlučeno kao u izreci rješenja. 


U Osijeku 22. siječnja 2018.

								         STEČAJNI SUDAC
       mr. sc. Boris Vuković



Zapisničar: Danijela Špeletić                                          
  

UPUTA O PRAVNOM LIJEKU:
Protiv ovog rješenja dopuštena je žalba u roku od osam dana po isteku osmog dana od dana objave rješenja na mrežnoj stranici e-Oglasna ploča sudova. Žalba se podnosi Visokom trgovačkom sudu u Zagrebu  putem ovoga suda  u tri  primjerka.


DNA:

      1.   Riješeno ustupom.
2. Dostaviti:
· predlagatelju ŽDO GUO Osijek
· objaviti na mrežnoj stranici e-Oglasna ploča suda
3. kal. 22.2.18.

